General David Petraeus: Čovjek djelovanja iz prve ruke
Afganistan, nova kušnja za koju i sam priznaje da neće biti nimalo laka
Zadatak generala Petraeusa - slamanje pobune - je vojni, ali uspjeh podrazumijeva i oslanjanje na afganistansko civilno stanovništvo. Predsjednik Sjedinjenih Američkih Država Barack Obama prihvatio je prije dva, tri dana ostavku generala Stanleya McChrystala i za zapovjednika američkih i savezničkih snaga u Afganistanu imenovao generala Davida Petreusa. Mada su najbitniji detalji vojne karijere i dosadašnjih ostvarenja generala Petreusa poznati, interesantno je čuti kako i on sam, a i analitičari procjenjuju težinu zadatka koji mu je povjeren i mogućnosti da ih ostvari. Tokom juna u Afganistanu je poginulo najviše američkih i vojnika iz sastava NATO snaga - 79. I sada promjena na komandnom vrhu. General Stanley McChrystal je podnio ostavku zbog uvredljivih komentara o američkoj administraciji. Na njegovoj poziciji sada je general David Petraeus. Tom promjenom neće se mijenjati američka politika u fganistanu, istakao je predsjednik Obama: Analitičari ocjenjuju da je anti-pobunjenička strategija generala Petraeusa u Iraku bila vrlo uspješna. Sam general, poredeći Irak i Afganistan, kaže: General Petraeus je čovjek djelovanja iz prve ruke, spreman na rizik neposrednog prisustva na poprištima. Ističe da je za zapovjednika jako bitno biti potpuno pošten u procjeni ratnih tokova. Neki analitičari procjenjuju da će zbog promjena na zapovjednom vrhu doći do zastoja u ostvarivanju napretka u Afganistanu. Ministar odbrane Roberts Gates, međutim, kaže: Zadatak generala Petraeusa - slamanje pobune - je vojni, ali uspjeh podrazumijeva i oslanjanje na afganistansko civilno stanovništvo. Analitičari kažu da vojska i američki ambasador u Afganistanu moraju govoriti jednim glasom. Tom Keaney, profesor na univerzitetu Johns Hopkins, ističe da general McChrystal nije imao dobre odnose ni sa američkim ambasadorom u Afganistanu Karlom Eikenberry-jem. Za generala Petraeusa on kaže da je izgradio vrlo korisne odnose sa iračkim zvaničnicima: Zapovjedna funkcija u Afganistanu, smatraju neki, je element više za eventualnu predsjedničku kandidaturu generala Petraeusa. Postoji čak i web-stranica pod naslovom Petraeus 2012. Sam general ističe da nema političkih ambicija. A već desilo da generali stignu do Bijele kuće. Primjera radi, general iz Drugog svjetskog rata Dwight D. Eisenhower. Michael O'Hanlon, analitičar instituta Brookings, kaže: Za generala Petraeusa, nova zapovjedna funkcija mogla bi biti novi veliki plus. Cijenjen zbog uspjeha u Iraku, od sada je na novoj kušnji za koju i sam priznaje da neće biti nimalo laka.